laion/Wikipedia-Exotic huggingface dataset:
אליזבת מור

אליזבת מור (באנגלית: Elisabeth Moore‏; 5 במרץ 1876, ניו יורק, ארצות הברית - 22 בינואר 1959, פלורידה, ארצות הברית) הייתה טניסאית אמריקאית. במהלך הקריירה שלה, זכתה שמונה פעמים באליפות ארצות הברית הפתוחה בטניס. מור נולדה בברוקלין, ניו יורק, גדלה והתחנכה בריג'ווד (אנ'), ניו ג'רזי והחלה לשחק טניס בגיל 12 . אביה, ג'ורג' אדוארד מור, ברוקר כותנה אמיד, היה מוכר בחוגי הטניס. בשנת 1892, בגיל 16 ושלושה חודשים, הייתה לאישה הצעירה ביותר שמעפילה לגמר אליפות ארצות הברית הפתוחה בטניס - שיא שנשמר עד לשנת 1978 בה פם שרייבר העפילה לגמר - גם היא בגיל 16 אולם קצת צעירה ממור. בשנת 1896, זכתה לראשונה באליפות ארצות הברית הפתוחה בטניס ליחידות ולזוגות. עקב בעיות בריאות, נאלצה לפרוש מהספורט למספר שנים. בשנת 1901, השתתפה שוב באליפות ארצות הברית הפתוחה לטניס, והתמודדה בגמר ה-'All Comers' מול מריון ג'ונס פרקוהר. פרקהוד נראתה תשושה בתחרות ובסופה אף צלעה. הגמר בין השתיים הסתיים בניצחונה של מור לאחר ארבע שעות - מה שהפך את הגמר הזה לגמר הנשים הארוך ביותר בהיסטוריה. יום לאחר מכן, התמודדה מור מול האלופה הקודמת מירטל מק'אטר (אנ'), הביסה אותה וניצחה שוב באליפות ארצות הברית הפתוחה בטניס ליחידות. מור היא האישה היחידה בהיסטוריה ששיחקה בשיטת "הטובה מחמש מערכות" בשני ימים עוקבים, במהלכם התחרתה ב-105 משחקים ליחידות. מספר ימים לאחר ניצחונה של מור על ג'ונס פרקוהר, נציגי התאחדות הטניס האמריקאית (אנ'), החליטו לשנות את החוקים כך שנשים לא יתחרו יותר בשיטת "הטובה מבין חמש מערכות" אלא בשיטה חדשה: "הטובה מבין שלוש מערכות", זאת עקב תשישותה של פרקוהר בתחרות. מור התרגזה על שינוי החוקים וטענה כי לא היה צריך לשנותם ללא התייעצות מוקדמת עם שחקניות הטניס. בשנת 1902, זכתה באליפות ארצות הברית הפתוחה בטניס לזוגות מעורבים. בשנת 1903, זכתה באליפות ארצות הברית הפתוחה בטניס ליחידות ולזוגות. בשנת 1904, זכתה שוב באליפות ארצות הברית הפתוחה בטניס לזוגות מעורבים, ובשנת 1905, זכתה באליפות ארצות הברית הפתוחה בטניס ליחידות. נפטרה בשנת 1959 מכשל לבבי בסטארק (אנ'), פלורידה. בשנת 1971, ניבחרה להיכלל בהיכל התהילה הבינלאומי לטניס (אנ'). מדיה וקבצים בנושא אליזבת מור בוויקישיתוף אליזבת מור, באתר היכל התהילה של הטניס MOORE, ELISABETH, Edelson, Paula. A to Z of American Women in Sports. Infobase Publishing, 2014. Elisabeth Moore, The International Tennis Hall of Fame Joan N. Burstyn, ed. (1997). Past and Promise : Lives of New Jersey Women (1st Syracuse University Press ed.). Syracuse, N.Y.: Syracuse University Press. pp. 173–174
איברהים בבנגידה

איברהים בדמאסי בבנגידה(בכתב לטיני:Ibrahim Badamasi Babangida, נולד ב-17 באוגוסט 1941 במינה, האזור הצפוני, ניג'ריה) הוא איש צבא - גנרל בדימוס - ופוליטיקאי ניג'רי, ממוצא גבארי, שכיהן בין אוגוסט 1985 לאוגוסט 1993 כנשיא ניג'ריה (ראש הוועדה המנהלת של הכוחות המזוינים), בראש משטר של דיקטטורה צבאית. הוא היה קודם לכן ראש המטה הכללי של הצבא הניג'רי בין ינואר 1984-אוגוסט 1985. הוא מילא תפקידי מפתח ברוב ההפיכות הצבאיות בארצו (יולי 1966, פברואר 1976, דצמבר 1983, אוגוסט 1985, דצמבר 1985 ואפריל 1990). איברהים בבנגידה נולד ב-1941 בעיר מינה, כיום בירת מדינת ניג'ר בצפון ניגריה, כבן למשפחה מוסלמית המשתייכת לשבט נופה מהקבוצה האתנית גבארי. הוריו היו מוחמד בבנגידה, מורה במקצועו, ואיישה. בשנים 1950–1956 הוא למד בבית ספר יסודי ובשנים 1957–1962 התחנך במכללה הממשלתית בבידה, במדינת ניג'ר. ב-10 בדצמבר 1962 התגייס בבנגידה לצבא. הוא למד במכללה לאימון צבאי בקדונה. הוא נמנה עם הקבוצה הראשונה של בוגרי מכללה צבאית מניג'ריה שלמד באקדמיה הצבאית ההודית, באפריל-ספטמבר 1963. מאוחר יותר בינואר 1966-אפריל 1966 עבר את הקורס 38 לקצינים צעירים בבריטניה. בבנגידה השתתף במלחמת ביאפרה. (1970-1968) נגד הקצינים הנוצרים שהכריזו על מדינה פלגנית בדרום-המזרח עתיר הנפט של ניגריה. באוגוסט 1973- יוני 1973 עשה את הקורס המתקדם לקציני שריון ואחר כך בינואר 1977-יולי 1977 למד במכללה לפיקוד מטה בג'אג'י. ב-1980 השתלם בקורס בינלאומי לניהול ביטחוני בבית הספר לבוגרים של החיל הים האמריקאי . ב-1966 הועלה לדרגת לוטננט, ב-1970 לדרגת מייג'ור ואחר כך לטננט קולונל, ב-1973 לדרגת קולונל, ב-1979 לדרגת בריגדיר ג'נרל וב-1983 לדרגת מייג'ור ג'נרל וב-1987 לדרגת ג'נרל. כלטננט חבר בפלוגת הגששים מס. 1 בקדונה, נמנה בבנגידה עם הקצינים הצפוניים הרבים שהכינו את מה שידוע כ"הפיכה הצבאית הנגדית של 1966" שהביאה לרציחתו של הגנרל אגאוי אירונסי שעלה לשלטון בהפיכה מוקדם יותר באותה שנה ולהחלפתו בגנרל יעקובו גואון בבנגידה היה חבר בכת הצבאית שהגיעה לשלטון בשנת 1975 כשבראשה עמד הגנרל מורטללה מוחמד. הגנרל מוחמד נרצח בשנת 1976 ב עת הפיכה צבאית כושלת. בהמשך השלטון נפל לידי הגנרל אולוסגון אובסנג'ו. בבנגידה היה פעיל ב-1983 בהפיכה נוספת שהדיחה את הנשיא שיחו שאגארי ושהמליכה את הגנרל מוחמדו בוהארי בימי שלטונו הראשון של בוהארי בשנים 1983–1985 היה בבנגידה ראש המטה הכללי של הצבא וחבר במועצה הצבאית העליונה של ניגריה . ב-27 באוגוסט 1985 הוביל בבנגידה הפיכה צבאית מבוססת על קצינים בעלי דרגה אמצעית שאותם קידם מתוך ראייה אסטרטגית בעוד מועד. ב-6 בספטמבר 1969 התחתן בבנגידה עם מרים קינג. לזוג נולדו 4 ילדים:מוחמדו, אמינו, איישתו וחלימתו. מרים בבנגידה נפטרה ב-27 בדצמבר 2009 מסרטן שחלות. מדיה וקבצים בנושא איברהים בבנגידה בוויקישיתוף איברהים בבנגידה, באתר אנציקלופדיה בריטניקה (באנגלית) ביוגרפיה באתר Encyclopedia Alison Carb Sussman - Ibrahim Babangida in "Contemporary Black Biography", Thomas Gale Research Inc 2005.
מיכאל, נסיך סקסוניה-ויימאר-אייזנך

מיכאל, נסיך סקסוניה-ויימאר-אייזנך (בגרמנית: Michael-Benedikt von Sachsen-Weimar-Eisenach; נולד ב-15 בנובמבר 1946) הוא הראש הנוכחי של בית סקסוניה-ויימאר-אייזנך, כמו גם החבר הבכיר ביותר של בית וטין כולו. הנסיך מיכאל נולד בבמברג, בוואריה ב-15 בנובמבר 1946, כבנו היחיד של קרל אוגוסט, נסיך הכתר של סקסוניה-ויימאר-אייזנך והברונית אליזבת פון ונגנהיים-וינטרשטיין, בתם של הברון אותמר פון ונגנהיים-וינטרשטיין ומוד פון טרויצשלר. בין הסנדקים שלו היו יוליאנה, מלכת הולנד והדוכסית הגדולה המתחזה, אנה אנדרסון, שגרה עם דודתו לואיזה, נסיכת סקסוניה-מיינינגן. בשנת 1988 מת אביו, ומיכאל הפך לראש בית סקסוניה-ויימאר-אייזנך. ב-13 בפברואר 1991 הוא ירש את ראשות בית סקסוניה-אלטנבורג, לאחר שענף זה נכחד. מה-23 ביולי 2012 הוא מחשיב את הענף המלכותי האלברטיני כנכחד. בשנת 2004 הוא משך את תביעתו להחזרת נכסים רבים, ארכיונים (כולל אלה של שילר וגתה), וכן יצירות אמנות יקרות, בעקבות הסדר עם מדינת תורינגיה ורכש כמה אחוזות יער בתמורה. מיכאל הוא בסדר הירושה לכתר הבריטי, בשל היותו צאצא של אוגוסטה, נסיכת בריטניה, אחותו הבכירה של ג'ורג' השלישי, מלך הממלכה המאוחדת. מאחר שאין לו בנים, היורש הנוכחי לראשות הבית הוא דודנו הנסיך וילהלם ארנסט, שבנו היחיד הנסיך גאורג קונסטנטין, בנקאי, נהרג בתאונת רכיבה ב-9 ביוני 2018. בעקבות כך, צפויה הכחדתו של בית סקסוניה-ויימאר-אייזנך, לאחר מותם של מיכאל ודודנו. ב-9 ביוני 1970 התחתן מיכאל עם רנטה הנקל, בתם של התעשיין קונרד הנקל ויוטה פון הולסן ואחותו של כריסטוף הנקל, אולם ב-9 במרץ 1974 התגרשו השניים ללא ילדים. ב-15 בנובמבר 1980 התחתן מיכאל בשנית בלונדון עם דאגמאר הנינגס, בתם של הנריך הנינגס ומרגרטה שאכט, ונולדה להם בת אחת: לאוני, נסיכת סקסוניה-ויימאר-אייזנך (נולדה ב-30 באוקטובר 1986). In 1919 royalty and nobility were mandated to lose their privileges in Germany, hereditary titles were to be legally borne thereafter only as part of the surname, according to Article 109 of the Weimar Constitution. Styles such as majesty and highness were not retained. Willis, Daniel A., The Descendants of King George I of Great Britain, Clearfield Company, 2002, pp. 457-458. Montgomery-Massinberd, Hugh (1972). Burke's Guide to the Royal Family. London: Burke's Peerage, Ltd. p. 266. ISBN 0-220-66222-3. Mundy, Carlos & Stravlo, Marie. The Lost Romanov Icon and the Enigma of Anastasia. Page XXII Erbfolgestreit bei den Wettinern Baron tells how he tried to save life of German prince who died in freak horse riding accident, The Telegraph, 10 January 2019
גביע המדינה בכדורגל נשים 2017/2018

גביע המדינה בכדורגל נשים לעונת 2017/2018 היא התחרות ה-20 מאז היווסדה. משחקי התחרות החלו ב-19 בדצמבר 2017 ומשחק הגמר נערך ב-23 במאי 2018 והסתיים בניצחון של מ.כ. רמת השרון על מ.ס. קריית גת. זו הזכייה הראשונה של מ.כ. רמת השרון בגביע. בתחרות השתתפו 8 קבוצות ליגת העל (לפי התקנון האקדמיה לכדורגל בנות לא לוקחת חלק בגביע המדינה) ו-6 קבוצות מהליגה הלאומית. קבוצת בנות אילת לא השתתפה בתחרות בעונה זו. לפי תקנון התחרות, בעונה זו התקיימו 4 סיבובים וכל הקבוצות (ליגת העל וליגה לאומית) החלו להשתתף בסיבוב הראשון פרט לשתי קבוצות שהוגרלו להתחיל מהסיבוב השני. הסיבוב הראשון בתחרות היה למעשה שמינית הגמר. בסיבוב זה השתתפו 12 קבוצות. קבוצות הפועל עירוני פתח תקווה ומכבי באר שבע קיבלו בהגרלה כרטיס חופשי לסיבוב הבא. אל רבע הגמר העפילו 6 הקבוצות שניצחו בשמינית הגמר ועוד שתי הקבוצות שקיבלו בהגרלה כרטיס חופשי לשלב זה. משחקי חצי הגמר התקיימו ב-26 באפריל במתכונת של הצגה כפולה באצטדיון רמת גן. עונת 2017/2018 בליגת העל בכדורגל נשים עונת 2017/2018 בגביע המדינה בכדורגל נשים, באתר ההתאחדות לכדורגל בישראל אלון בן דוד, ‏מ.כ רמת השרון זכתה בגביע לראשונה בתולדותיה, באתר ONE‏, 23 במאי 2018
קבוצת הארמיות מקנזן (רומניה)

קבוצת הארמיות מקנזן (בגרמנית: Heeresgruppe Mackensen) אשר פעלה נגד רומניה בין ה-28 באוגוסט 1916 וה-7 במאי 1918 במהלך מלחמת העולם הראשונה, בפיקודו של פילדמרשל אוגוסט פון מקנזן, הייתה קבוצת ארמיות של צבא הקיסרות הגרמנית. קבוצת ארמיות זאת הוקמה באוגוסט 1916 כדי לתקוף את רומניה מדרום. בספטמבר, לאחר הצלחה ראשונית משמעותית, הפלישה הראשונה הופסקה באופן זמני על ידי הרומנים והרוסים, אך באוקטובר 1916 נכבשה קונסטנצה וב-6 בדצמבר נכבשה גם בוקרשט. הרומנים נהדפו לעבר יאשי, והחזיקו את הקו לאורך 1917 ובתחילת 1918 עד לחתימת חוזה בוקרשט (1918) ב-7 במאי 1918. קבוצת הארמיות פורקה ב-1 ביולי 1918, ומקנזן מונה לראש הפיקוד העליון של צבא הכיבוש ברומניה (Oberkommando des Bezatzungsheeres). הארמייה הבולגרית השלישית (סטפן טושב, ולאחריו סטפן נרזוב וגאורגי טודורוב). צבא הדנובה הגרמני (רוברט קוש). הקורפוס העות'מאני השישי (מוסטפא חילמי פאשה) (אוקטובר 1916 - פברואר 1918). הארמייה הגרמנית התשיעית (אריך פון פאלקנהיין, ולאחריו יוהנס פון אבן) (דצמבר 1916 - מאי 1918).
קבוצת הארמיות מקנזן (סרביה)

קבוצת הארמיות מקנזן (בגרמנית: Heeresgruppe Mackensen), הייתה קבוצת ארמיות של צבא הקיסרות הגרמנית אשר פעלה בסרביה בין ה-18 בספטמבר 1915 ו-11 באוקטובר 1916 במהלך מלחמת העולם הראשונה בפיקודו של פילדמרשל אוגוסט פון מקנזן. שמה שונה ב-11 באוקטובר 1916 לקבוצת הארמיות בלוב וב-23 באפריל 1917 לקבוצת הארמיות שולץ, על פי המפקד החדש שלה. קבוצת ארמיות זו הוקמה בספטמבר 1915 כדי לפלוש לסרביה. הפלישה החלה ב-7 באוקטובר 1915 ועד סוף ינואר 1916, כל סרביה, מונטנגרו והחלק הגדול ביותר של אלבניה היו בידי מעצמות המרכז. לאחר מכן, החזית התייצבה על הגבול היווני-מקדוני. הארמייה הגרמנית ה-11 (מקס פון גלוויץ) הארמייה הבולגרית הראשונה (קלמנט בוידז'ייב) הארמייה האוסטרו-הונגרית השלישית (הרמן קבש) גם הארמייה הבולגרית השנייה (גאורגי טודורוב) השתתפה בפלישה, אך נשאר תחת שליטתו הישירה של הפיקוד הבולגרי. ב-30 ביולי 1916 עזב פילדמרשל מקנזן לטובת החזית הרומנית וקבוצת הארמיות נותרה בפיקודו של הפיקוד העליון הבולגרי. ב-11 באוקטובר 1916 הפך אוטו פון בלו למפקד החדש, וקבוצת הארמיות קיבלה את השם "קבוצת הארמיות בלוב" (בגרמנית: Heeresgruppe Below). ב-23 באפריל 1917 הוחלף פון בלוב על ידי פרידריך פון שולץ, וקבוצת הארמית שונתה שוב ל"קבוצת הארמיות שולץ" (בגרמנית: Heeresgruppe Scholtz). הארמייה הגרמנית ה-11 (ארנולד פון וינקלר, ולאחריו קונו פון שטויבן) הארמייה הבולגרית הראשונה ( קלמנט בוידז'ייב, ולאחריו דימיטר גשוב)
קבוצת הארמיות מקנזן (פולין)

קבוצת הארמיות מקנזן (בגרמנית: Heeresgruppe Mackensen), אשר פעלה בפולין בין ה-22 באפריל 1915 ו-8 בספטמבר 1915 במהלך מלחמת העולם הראשונה בפיקודו של פילדמרשל אוגוסט פון מקנזן, הייתה קבוצת ארמיות של צבא הקיסרות הגרמנית. קבוצת הארמיות הוקמה ב-22 באפריל 1915, בפיקודו של אוגוסט פון מקנזן. שמה שונה ב-8 בספטמבר 1915 לקבוצת הארמיות לינסינגן, כאשר אלכסנדר פון לינסינגן הפך למפקד החדש שלה. ביוני 1916 עמדה קבוצת הארמיות מול מתקפת ברוסילוב, ולאחר נסיגה ראשונית, היא בלמה את ההתקדמות הרוסית בקרב קובל. לאחר חתימת חוזה ברסט-ליטובסק במרץ 1918, כבשה קבוצת הארמיות את אוקראינה. ב-31 במרץ 1918 הוחלף פון לינסינגן על ידי הרמן פון אייכהורן, ושמה שונה לקבוצת הארמיות אייכהורן-קייב (בגרמנית: Heeresgruppe Eichhorn-Kiew). ב-3 באפריל שונה שם קבוצת הארמיות לקבוצת הארמיות אייכהורן, ובפעם האחרונה שונה שם הקבוצה ב-13 באוגוסט לקבוצת קבוצת הארמיות קייב, בעקבות הרצח של הגנרל אייכהורן. יורשו היה גינטר פון קירכבך, וקבוצת הארמיות פורקה ב-7 בפברואר 1919. הארמייה הגרמנית ה-11 (אוגוסט פון מקנזן). הארמייה האוסטרו-הונגרית הרביעית (יוזף פרדיננד, ארכידוכס אוסטריה). הארמייה האוסטרו-הונגרית השנייה (אדוארד פון בהם-ארמולי), מיוני 1915. ארמיית הבוג הגרמנית (אלכסנדר פון לינסינגן), מ-8 ביולי 1915. הארמייה האוסטרו-הונגרית הרביעית (יוזף פרדיננד, ארכידוכס אוסטריה, ולאחריו קרל טרשצ'יאנסקי פון נאדוש). ארמיית הבוג הגרמנית (אלכסנדר פון לינסינגן).
מאר-א-לאגו

מאר-א-לאגו (באנגלית: Mar-a-Lago, מספרדית: "מהים עד האגם") הוא בית נופש בפאלם ביץ', פלורידה, בבעלותו של נשיא ארצות הברית לשעבר, דונלד טראמפ, משנת 1985. האתר הוקם בין 1924–1927 על ידי מארג'ורי מריוות'ר פוסט (אנ'). האחוזה מכילה 128 חדרים ומשתרעת על שטח של 5.8 דונם. היא כוללת את מועדון מאר-א-לאגו שהוא מועדון סגור לחברים אשר מכיל חדרי אירוח, ספא, ומתקנים אחרים בסגנון בתי מלון. לפני מותה ב-1973, הורישה פוסט את הנכס לשירות הפארקים הלאומיים של ארצות הברית, בתקווה שניתן יהיה להשתמש באחוזה בעת ביקורים ממלכתיים, שיתקיימו באזור, או כמקום בו ישהו נשיא ארצות הברית וצוותו במשך תקופות ממושכות במהלך עונות החורף (אנ'). אולם מכיוון שהעלויות שהיו כרוכות בתפעול הנכס היו גבוהות, הוחזר הנכס לבסוף לקרן פוסט בשנת 1981. האחוזה היא השנייה בגודלה במדינת פלורידה והאחוזה ה-20 בגודלה בארצות הברית כולה. בשנת 1985 רכש את האחוזה איש העסקים דונלד טראמפ. אשתו אז, איוונה טראמפ, הייתה אחראית על ניהול הנכס. טראמפ המשיך להחזיק בבעלותו את האחוזה לאחר שני הגירושין שעבר. למשפחת טראמפ אזור מגורים פרטי בשטח סגור באחוזה. במהלך כהונתו כנשיא ארצות הברית, ביקר טראמפ לעיתים קרובות באחוזה. האחוזה שימשה גם לאירוח פגישות שהתקיימו בין הנשיא טראמפ למנהיגים בינלאומיים, כולל ראש ממשלת יפן שינזו אבה ונשיא הרפובליקה העממית של סין שי ג'ינפינג, נשיא ברזיל ז'איר בולסונארו. החל מנובמבר 2019, זהו ביתו הפרטי הקבוע של טראמפ, אליו עבר ממגדל טראמפ במנהטן. ב-8 באוגוסט 2022 הודיע טראמפ כי סוכני ה-FBI פשטו על האחוזה בחשד שנמצאים שם חומרים מסווגים מהבית הלבן. מדיה וקבצים בנושא מאר-א-לאגו בוויקישיתוף אתר האינטרנט הרשמי של מאר-א-לאגו (באנגלית) כך תקבלו טעימה מחיי העושר של נשיא ארה"ב, באתר ‏מאקו‏, 28 בינואר 2018 נתי שוב, קלאסיקות נדל"ן שכדאי להכיר: כמה יעלה להתארח באחוזת מאר-א-לאגו של טראמפ?, באתר TheMarker‏, 20 במרץ 2017 סוכני FBI פשטו על האחוזה של טראמפ בפלורידה: "אפילו פרצו לכספת", באתר ynet, 8 באוגוסט 2022 ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
הכברי

הכברי (בצרפתית: Le Cabri) היא מכונית פתוחה, 2 מושבים, מסוג סייקלקאר אשר יוצרה על ידי מפתח הדגם Marcel Cabon בין השנים 1924–1925 בצרפת. מפתח הדגם Marcel Cabon נולד בפרוור ניי-סיר-סן במערב פריז במחוז רמות הסן, בשנת 1905. היה בן 19 כשבנה את דגם "הכברי". "הכברי" יוצר בקומונה (מועצה מקומית) "Asnières-sur-Seine" (אנ') בפריז. 2 מושבים. מנוע קדמי. מנוע בנזין. מנוע מתוצרת "Ruby (car)" (אנ')). משקל המנוע - 475 ק"ג. מערכת היגוי - מימין. גלגל רזרבי. "Cyclecar" הייתה סוג של מכונית קטנה, וזולה שיוצרה באירופה ובארצות הברית בין 1910 לתחילת שנות ה-20 של המאה ה-20. מטרתה של ה-"Cyclecar" הייתה למלא פער בשוק בין האופנוע לבין המכונית. "הכברי" "הכברי" עם מיצר הרכב Marcel Cabon ברושור "הכברי" (שנת 1924) "Cyclecar" (אנ') מדיה וקבצים בנושא הכברי בוויקישיתוף George Nick Georgano (Chefredakteur): The Beaulieu Encyclopedia of the Automobile. Volume 2: G–O. Fitzroy Dearborn Publishers, Chicago 2001, ISBN 1-57958-293-1. Harald H. Linz, Halwart Schrader: Die Internationale Automobil-Enzyklopädie. United Soft Media Verlag, München 2008, ISBN 978-3-8032-9876-8. פרסומת למנועי Ruby שהורכבו על דגמי "Cyclecar" בשנת 1922 i49.servimg.com
שאיופישפקי

שאיופישפקי (בהונגרית: Sajópüspöki) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית שאיופישפקי קטנה משמעותית בשנים האחרונות, מ-561 תושבים בשנת 1990 עד 454 תושבים בשנת 2018 (ירידה של כ-19%). בשאיופישפקי חיו מעט יהודים. מדיה וקבצים בנושא שאיופישפקי בוויקישיתוף אתר האינטרנט הרשמי של שאיופישפקי (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
Spice World – 2019 Tour

Spice World – 2019 Tour הוא סיבוב ההופעות הרביעי של להקת הספייס גירלז. סיבוב ההופעות הוכרז לראשונה בנובמבר 2018. סיבוב ההופעות החל ב-24 במאי 2019 והסתיים ב-15 ביוני, כשבמהלכו הופיעה הלהקה 13 פעמים. הסיבוב הוא ההופעה המשותפת הראשונה של הלהקה מאז טקס הסיום של אולימפיאדת לונדון בשנת 2012. ויקטוריה בקהאם לא השתתפה במסע ההופעות עקב התחייבויות קודמות. "Spice Up Your Life" "If U Can't Dance" "Who Do You Think You Are" "Do It" "Something Kinda Funny" (Move Over (interlude (Sound Off (interlude "Holler" (Queer Tango (interlude "Viva Forever" "Let Love Lead the Way" "Goodbye" "Never Give Up on the Good Times" "We Are Family" "Love Thing" "The Lady Is a Vamp" (The Last Waltz (interlude "Too Much" "Say You'll Be There" "2 Become 1" (Girl Power (interlude "Stop" "Mama" "Wannabe" עמית סלונים,‏, פלפלו את החיים: הופעת האיחוד של הספייס גירלז הוכיחה שהן לא איבדו את זה, באתר וואלה, 4 ביוני 2019 הגר בוחבוט, הופעת האיחוד של הספייס גירלז: לחזור לשעתיים לכיתה ו' וליהנות מכל רגע, באתר ynet, 15 ביוני 2019 Viva forever! Spice Girls officially announce reunion tour for 2019, Entertainment Weekly, 5 November 2018 Corrine Corrodus, ‏The Spice Girls are reuniting for a UK tour, without Victoria Beckham, The Telegraph, 28 August 2018
שאיובלזד

שאיובלזד (בהונגרית: Sajóvelezd) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית שאיובלזד קטנה משמעותית בשנים האחרונות, מ-870 תושבים בשנת 1990 עד 703 תושבים בשנת 2020 (ירידה של כ-19%). בשאיובלזד חיו מעט יהודים. תושבים יהודיים מהכפר נרצחו בשואה ומונצחים באנדרטה באוזד. מדיה וקבצים בנושא שאיובלזד בוויקישיתוף אתר האינטרנט הרשמי של שאיובלזד (בהונגרית) נתוני הכפר באתר הלמ"ס ההונגרי אתר הלמ"ס ההונגרי אנדרטה באוזד להנצחת יהודים שנרצחו בשואה מפקדי האוכלוסין של יהודי הונגריה, 1993
קבוצת הארמיות מקנזן

האם התכוונתם ל... קבוצת הארמיות מקנזן (סרביה) קבוצת הארמיות מקנזן (פולין) קבוצת הארמיות מקנזן (רומניה)
וודרו

וודרו (באנגלית: Woodrow) היא מכונית פתוחה, 2 מושבים, מסוג סייקלקאר אשר יוצרה על ידי "Woodrow & Company" בין השנים 1913–1915 באנגליה. דגם "וודרו". דגם "וודרו ספורט". דגמי "וודרו" יוצרו בעיר "Stockport" (אנ') במחוז מנצ'סטר רבתי בצפון-מערב אנגליה. דגם פתוח לחלוטין ללא חלונות. 2 נוסעים. מנוע קדמי. מנוע בנזין. מנועי 2V צילינדרים קירור אוויר. מנועי 2V צילינדרים קירור מים. מערכת היגוי - מימין. 4 גלגלים לא סימטריים (קוטר קטן יותר בגלגלים האחוריים). 2 פנסים קדמיים. "Cyclecar" (אנ') מדיה וקבצים בנושא וודרו בוויקישיתוף Georgano, N. (2000). Beaulieu Encyclopedia of the Automobile. London: HMSO. ISBN 1-57958-293-1. Culshaw, David & Horrobin, Peter: The Complete Catalogue of British Cars 1895-1975, Veloce Publishing plc., Dorchester (1997), ISBN 1-874105-93-6 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "וודרו".
ארצ'י קומיקס

ארצ'י קומיקס (באנגלית: Archie Comics) היא הוצאה לאור של חוברות קומיקס, שנוסדה בשנת 1939 תחת השם "MLJ Comics". סדרות הקומיקס המצליחות ביותר של "ארצ'י קומיקס" כוללות בעיקר סדרות קומיקס המיועדות לבני נוער, אשר מתמקדות בדמויותיהם של ארצ'י אנדרוז, ג'אגהד ג'ונס, בטי קופר, ורוניקה לודג', רג'י מנטל, סברינה ספלמן, ג'וזי והפוסיקאטס, ושריל בלוסום. במקור המו"ל לא היה ייחודי, שכן הוא פרסם בעיקר קומיקס על גיבורי-על וסיפורי הרפתקאות שונים, ב-1941 החל המו"ל לפתח רצועת קומיקס מקורית, העוסקת בהרפתקאותיו של תלמיד תיכון בשם ארצ'יבלד אנדרוז, המכונה "ארצ'י", מאת ג'ון ל. קולדווטר, ויק בלום ובוב מונטנה. הרצועה הראשונה של ארצ'י פורסמה בדצמבר 1941 במהדורה מס' 22 של חוברת הקומיקס "Pep Comics". הדמות ארצ'י זכתה להצלחה רבה, ובשל כך החלה החברה להפיק חוברות קומיקס המוקדשות לדמות זו בלבד. על מנת למשוך קוראים נוספים, שונה שם החברה ל"ארצ'י קומיקס" בשנת 1945. בעת יצירת הקומיקס של ארצ'י, קיווה ג'ון גולדווטר לפנות למעריצי סרטי אנדי הארדי בכיכובו של מיקי רוני. ב-1 ביולי 2015 החלה החברה לפרסם גרסה מחודשת לקומיקס של ארצ'י, בו המראה והעיצוב של הדמויות הותאם לדור הנוכחי של בני הנוער ועם יוצרי קומיקס מוכרים מהתעשייה כגון מארק וייד וצ'יפ זדארסקי. מדיה וקבצים בנושא ארצ'י קומיקס בוויקישיתוף אתר האינטרנט הרשמי של ארצ'י קומיקס (באנגלית) ארצ'י קומיקס, ברשת החברתית פייסבוק ארצ'י קומיקס, ברשת החברתית אקס (טוויטר) ארצ'י קומיקס, ברשת החברתית אינסטגרם ארצ'י קומיקס, סרטונים בערוץ היוטיוב ארצ'י קומיקס, באתר פינטרסט Offenberger, Rik (March 1, 2003). "Publisher Profile: Archie Comics". Borderline (19). Archived from the original on October 28, 2016. Retrieved January 9, 2017 – via MightyCrusaders.net "Archie Reboot Creators on Why Betty, Veronica, and the Gang Still Matter". Vulture. נבדק ב-11 במאי 2016. {{cite web}}: (עזרה) ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
הרווק ובת הטיפש עשרה

הרווק ובת הטיפש עשרה (באנגלית: The Bachelor and the Bobby-Soxer) הוא סרט קומדיה אמריקאי משנת 1947 עם קרי גרנט, מירנה לוי ושירלי טמפל בתפקידים הראשיים. המונח Bobby Soxer מתייחס לאופנה שהייתה בארצות הברית בשנות ה-40 של בנות בגיל ההתבגרות (טיפש עשרה) לגרוב גרביים (Socks/Sox) שכיסו רק קצת מעל העקב. התסריט נכתב על ידי סידני שלדון שזכה על כך בפרס אוסקר לתסריט המקורי הטוב ביותר. מרגרט טרנר (מירנה לוי) ואחותה סוזן (שירלי טמפל) גרות בדירה אחת. סוזן היא מתבגרת בת 17 הלומדת בבית ספר תיכון ומרגרט היא אישה בוגרת המכהנת כשופטת מכובדת בבית המשפט ובבית היא משגיחה על התנהגותה של סוזן. ריצ'רד נוג'נט (קרי גרנט) הוא גבר נאה בשנות הארבעים, צייר מוצלח שנשים נמשכות אליו והוא מבלה הרבה במועדוני לילה. הוא מובא למשפט בפני מרגרט ועוזר התובע המחוזי, טומי צ'מברלין (רודי ואלה) מאשים אותו שבגללו החלה קטטה במועדון. לאחר דיון קולני מרגרט משחררת אותו והוא הולך להרצות בפני תלמידי תיכון על ציור. בין התלמידים יושבת סוזן והיא מוקסמת ממנו ולאחר ההרצאה היא מבקשת לראיין אותו לעיתון התלמידים אך הוא מתחמק. סוזן משתוקקת להיות מודל לציור שלו. היא בורחת מהבית, מתגנבת לדירתו ומחכה לו זמן רב עד שהיא נרדמת על הספה, שם הוא מוצא אותה מאוחר בלילה. מרגרט וטומי מחפשים אחריה ומוצאים אותה שם. ריצ'רד מושם במעצר באשמת חטיפה ושידול קטינה.... טומי רוצה להעמידו למשפט אך מאט בלמיש (ריי קולינס), דודה של מרגרט והפסיכיאטר של בית הכלא מאמין לטענתו של ריצ'רד כי סוזן התגנבה לביתו והתאהבה בו. הוא יודע כי מאסר של ריצ'רד דווקא יחזק את הקשר של סוזן איתו. הוא מציע לשחרר אותו כדי שימשיך את הקשר עם סוזן בתקווה שזה יחליש לבסוף את המשיכה שלה אליו. ריצ'רד מצטרף אליה לצפות במשחק כדורסל בבית הספר בו משחק חברה ג'רי שכועס על היחס של סוזן לריצ'רד ומחטיא קליעות לסל. בפיקניק נאלץ ריצ'רד להשתתף בתחרויות של זחילה, קפיצות עם שקים ומרוץ מכשולים ומנצח את טומי, יריבו. מתפתח רומן בין ריצ'רד למרגרט. הוא לוקח אותה למסעדה אך כאשר מגיעות למקום חברותיו הקודמות סוזן, ג'רי וטומי ומתפתח ויכוח סוער והם נפרדים. מאט מצליח כעת לשכנע את סוזן לעזוב את ריצ'רד ולחזור לג'רי. מאט נפגש עם ריצ'רד שמודיע לו שהוא נוסע לנופש. הוא יודע שגם מרגרט טסה לאותו מקום. לשדה התעופה מגיע טומי שרוצה לעצור את ריצ'רד אך מאט מצליח לסלק אותו מהמקום לאחר שהוא מציג את עצמו כפסיכיאטר ומבקש מהשוטרים לסלק את טומי, עליו הוא מצביע כחולה נפש האוהב לעצור אנשים ולהציג את עצמו כעוזר התובע המחוזי. לאחר שטומי מסולק מהמקום מצטרף ריצ'רד למרגרט המופתעת ושניהם פוסעים מחובקים בדרכם למטוס. מדיה וקבצים בנושא הרווק ובת הטיפש עשרה בוויקישיתוף "הרווק ובת הטיפש עשרה", במסד הנתונים הקולנועיים IMDb (באנגלית) "הרווק ובת הטיפש עשרה", באתר נטפליקס "הרווק ובת הטיפש עשרה", באתר AllMovie (באנגלית) "הרווק ובת הטיפש עשרה", באתר Rotten Tomatoes (באנגלית) "הרווק ובת הטיפש עשרה", באתר Box Office Mojo (באנגלית) "הרווק ובת הטיפש עשרה", במסד הנתונים הקולנועיים KinoPoisk (ברוסית) קדימון לרווק ובת הטיפש עשרה, באתר יוטיוב קארי גרנט מגלה את שירלי טמפל בדירתו, באתר יוטיוב קרי גרנט ושירלי טמפל צופים במשחק כדורסל, באתר יוטיוב הרווק ובת הטיפש עשרה, באתר TCM
CIME

CIME (צרפתית:CIME, La Compagnie Industrielle des Moteurs a Explosion היה יצרן רכבים צרפתי שהתמחה בעיקר בייצור מנועים. המפעל הוקם באזור לואר והתחיל לייצר מנועים ליצרני רכב בשנות ה-20 של המאה ה-20. בשנת 1929 החל ייצור מכונית CIME A2, אך רק כ-20 יחידות נבנו. בשנת 1922 מנועים מתוצרת החברה הותקנו במכונית שהייתה מיועדת לשוק הבריטי. מכוניות אלו נוצרו עד לשנת 1926. ההצלחה הגדולה של החברה היה מנוע שהותקן במכונת מתוצרת E.H.P. שהשתתפו במרוץ 24 השעות של לה מאן החברה נסגרה במהלך שנות ה-30 של המאה ה-20. מכונית פתוחה, 2 מושבים, מסוג סייקלקאר שהייתה סוג של מכונית קטנה, וזולה שיוצרה באירופה ובארצות הברית בין 1910 לתחילת שנות ה-20 של המאה ה-20. נתונים טכניים: דגם פתוח לחלוטין (חלון קדמי - רוחבי בלבד). 2 נוסעים. מנוע קדמי. מנוע בנזין - 1.1 ליטר. מערכת היגוי - משמאל. בסך הכל יוצרו כ-20 יחידות. מכונית מדגם זו מוצגת במוזיאון מכוניות בריימס. דגם "CIME A2", שנת 1929 דגם "CIME A2", שנת 1929 דגם "CIME A2", שנת 1929 לוגו היצרן CIME, La Compagnie Industrielle des Moteurs a Explosion מדיה וקבצים בנושא CIME בוויקישיתוף בשנת 1927 מנוע 1,094 סמ"ק מתוצרת "E.H.P." אשר הורכב על דגם סייקלקאר הגיע למקום החמישי ב- מרוץ 24 השעות של לה מאן ("1927 24 Hours of Le Mans" (אנ') מרוצי 24 השעות של לה מאן devontophotels.com/formula2net Rousseau, Jacques; Caron, Jean-Paul (1988). "146". Guide de l'Automobile Française. Paris: Solar. ISBN 2-263-01105-6. דגם "CIME A2" - תמונה allcarindex.com/auto-car-model/France-CIME-A2 דגם "CIME A2" - תמונה gtdreams.com/maker.php?marque=CIME&album=Reims&photo